## Obvezatne upute broj LS-II - o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne i područne (regionalne) samouprave

### NN 181/2003 (14.11.2003.), Obvezatne upute broj LS-II - o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne i područne (regionalne) samouprave

# DRŽAVNO IZBORNO POVJERENSTVO

2665

Na
temelju članka 26. stavka 1. Zakona o izboru članova predstavničkih tijela
jedinica lokalne i područne (regionalne) samouprave (»Narodne novine«, br.
33/01, 10/02, 155/02. i 45/03. – dalje: Zakon), Državno izborno povjerenstvo
Republike Hrvatske propisuje

## OBVEZATNE UPUTE BROJ LS-II

### O REDOSLIJEDU IZBORNIH RADNJI I TIJEKU ROKOVA PO ZAKONU O IZBORU ČLANOVA PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

1.Vlada
Republike Hrvatske donijela je 23. listopada 2003. Odluku o raspisivanju izbora
za članove općinskih vijeća općina Viškovci, Tounj, Lobor, Radoboj i Kijevo te
Odluku od 13. studenoga 2003. o raspisivanju izbora za članove općinskih vijeća
općina Gvozd i Stubičke Toplice koje su stupile na snagu danom objave u
»Narodnim novinama«, broj 180/03 od 13. studenoga 2003.

**Izbori
će se održati u nedjelju 14. prosinca 2003.**

2.
Rokovi teku od

**14.
studenoga u 00:00 sati**

3.Prijedlozi
lista za izbor članova općinskih vijeća općina navedenih u točki 1. ovih
Obvezatnih uputa moraju biti dostav­ljeni nadležnom općinskom izbornom
povjerenstvu, najkasnije u roku od 12 dana od dana raspisivanja izbora, dakle
do

**25.
studenoga 2003. do 24:00 sata**

(članak
14. stavak 1. Zakona).

4.
Nadležna općinska izborna povjerenstva sastavit će i u javnim glasilima
objaviti sve pravovaljano predložene liste za izbor članova predstavničkog
tijela, kao i zbirnu listu i to u roku od 48 sti od isteka roka propisanog za
postupak kandidiranja i podnošenja lista, dakle do

**27.
studenoga 2003. do 24:00 sata**

(članak
16. Zakona).

5**.** Izborna
promidžba počinje od dana objave zbirne kandidacijske liste i traje zaključno
do 24 sata prije održavanja izbora, dakle od

**28.
studenoga 2003. od 00:00 sati do**

**12.
prosinca 2003. do 24:00 sati**

(članak
18. stavak 2. Zakona).

6.
Zabrana izborne promidžbe (izborna šutnja), kao i svako objavljivanje
prethodnih rezultata ili procjena rezultata izbora traje u tijeku cijelog dana
koji prethodi održavanju izbora, kao i na dan održavanja izbora do zaključno
21:00 sat, dakle od

**13.
prosinca 2003. od 00:00 sati do**

**14.
prosinca 2003. do 21:00 sat**

(članak
20. Zakona).

7.Nadležna
općinska izborna povjerenstva objavit će koja su biračka mjesta određena, s
naznakom koji će birači glasovati na pojedinim biračkim mjestima, najkasnije
osam dana prije dana održavanja izbora, dakle do

**5.
prosinca 2003. do 24:00 sata**

(članak
33. stavak 2. Zakona).

8.Nadležna
općinska izborna povjerenstva moraju imenovati članove i zamjenike članova
biračkih odbora najkasnije pet dana prije dana održavanja izbora za članove
predstavničkog tijela, dakle do

**8.
prosinca 2003. do 24:00 sata**

(članak 32. stavak 3. Zakona).

9. Glasovanje traje neprekidno

**14. prosinca 2003. od 7:00 do 19:00 sati**

Biralište se zatvara u 19:00 sati. Biračima koji su
se zatekli na biračkom mjestu omogućit će se glasovanje i nakon 19:00 sati.

(članak 39. stavak 1. Zakona).

10.Birački odbor mora dostaviti zapisnik o
svom radu s ostalim izbornim materijalom nadležnom izbornom povjerenstvu
najkasnije u roku od 12 sati od zatvaranja birališta, dakle do

**15. prosinca 2003. do 7:00 sati**

(članak 45. Zakona).

11. Nadležna općinska izborna povjerenstva utvrdit će
rezultate glasovanja na biračkim mjestima na svom području najkasnije u roku od
24 sata od zatvaranja birališta, dakle do

**15. prosinca 2003. do 19:00 sati**

(članak 46. stavak 1. Zakona).

12. Nadležna općinska izborna povjerenstva kad utvrde
rezultate glasovanja za članove predstavničkog tijela, objavit će odmah rezultate
izbora sukladno zapisniku o radu izbornog povjerenstva.

(članak 49. Zakona).

13.Zaštita izbornog prava ostvaruje se u
skladu s odredbama članka 51. do 59. Zakona.

Broj: LS-161/2003
Zagreb, 13. studenoga 2003.

Predsjednik
**Ivica** **Crni****ć, dipl****. iur**., v. r.

if !supportEmptyParas endif

Uputa, NN 181/2003-2665